الدر النضید فی اخلاص کلمۃ التوحید

الدر النضید فی اخلاص کلمۃ التوحید یہ کتاب محمد الشوکانی (1173ھ / 1759ء – 1250ھ / 1834ء) کی عقیدہ توحید پر ایک اہم تصنیف ہے۔ یہ کتاب ایک سوال کے جواب میں لکھی گئی جس میں پوچھا گیا تھا:
سوال کا حاصل یہ تھا:
کیا بزرگ فوت شدگان اور زندہ نیک لوگوں سے توسل کرنا، ان سے مدد طلب کرنا اور ضرورت کے وقت ان کو پکارنا — جیسے کہنا: "اللہ کے واسطے اور تمھارے واسطے اے فلاں" یا "میں اللہ اور تمھارے ذریعے..." — اور ان کی قبروں کی تعظیم کرنا اور یہ عقیدہ رکھنا کہ وہ حاجتیں پوری کرنے اور سائلوں کی مرادیں پوری کرنے کی قدرت رکھتے ہیں، کا کیا حکم ہے؟ اور کیا صالحین کی قبروں کی زیارت کے لیے جانا اور وہاں اللہ سے دعا کرنا (بغیر ان سے مدد مانگے، صرف ان کے وسیلے سے) جائز ہے؟الدر النضيد في إخلاص كلمة التوحيد، محمد الشوكاني، تحقيق أبو عبدالله الحلبي. دار ابن خزيمة الرياض السعودية الطبعة الأولى 1414 هـ، صفحة 8
 کتاب کا مواد 
استغاثہ: استغاثہ و استعانت کا مفہوم، دعا سے تعلق، عبادت میں مقام اور اس کے اقسام؛ نیز یہ کہ استغاثہ صرف اللہ سے ہونی چاہیے۔

استعانت: استعانت کی تعریف، انبیا و صالحین کی استعانت، استعانت کی اقسام، دعا کے ذریعے استعانت اور لوگوں کے مختلف رویے۔

سوالات: استغاثہ و استعانت میں فرق، "إياك نعبد وإياك نستعين" کی ترتیب کی حکمت، ڈاکٹر سے یا مالدار سے مدد طلب کرنے کا حکم، امتحانات میں نقل کا شرعی حکم۔

شفاعت: شفاعت کی حقیقت، اس کی شرائط و اقسام، نبی اکرم ﷺ کی خاص شفاعتیں، جنت و دوزخ کے متعلق شفاعت اور منکرینِ شفاعت پر رد۔

توسل: توسل کی اقسام، جائز و ناجائز توسل، اعمالِ صالحہ اور دعائے صالحین کے وسیلے سے توسل، نبی ﷺ کے وسیلے کا حکم، مردوں سے توسل پر اہلِ سنت کا موقف۔

تبرک: برکت کا مفہوم، جائز و ناجائز تبرک، نبی ﷺ اور صالحین کے آثار سے تبرک، قبروں اور دعا سے برکت کا حکم۔

تمائم (تعویذات): تمیمہ کی تعریف، احکام، شرعی رقیہ، جائز و ناجائز اقسام، رقیہ کے لیے اجرت لینے کا حکم اور توکل کے ساتھ تعلق۔

اللہ کے سوا ذبح: غیر اللہ کے نام پر ذبح کی حرمت، ذبح کی اقسام اور آیات کی روشنی میں اس کا توحید سے تعلق۔

اللہ کے سوا قسم: قسم کے اقسام، جائز و ناجائز قسمیں، غیر اللہ کی قسم کا حکم اور فقہی احکام جیسے طلاق پر قسم وغیرہ۔

قبروں کو مسجد بنانا: قبروں پر مساجد کی ممانعت، شریعت کے مقاصد، بدعت و شرک کی روک تھام، قبروں پر نماز کا حکم اور زیارتِ قبور کے اقسام۔كتاب شرح الدر النضيد في إخلاص كلمة التوحيد بطاقة الكتاب وفهرس الموضوعات المكتبة الشاملة الوقفية. وصل لهذا المسار في 14 مايو 2021 

 حوالہ جات 

زمرہ:کتب امام شوکانی
زمرہ:مرکزی موضوع ویکی ڈیٹا سے ماخوذ